ஒவ்வொரு ஆண்டும் மாதத்திற்கு ஒரு முழு நிலவென மொத்தம் பன்னிரண்டு மாதத்துக்கும் பன்னிரண்டு முழு நிலவு நாட்கள் (பவுர்ணமி ) வருவது இயல்பான ஒன்று அவ்வாறு அல்லாமல் ஒரு ஆண்டில் கூடுதலாக வரும் முழுநிலவை அதாவது ஒரே மாதத்தில் வரும் இரண்டாவது முழு நிலவை நீல நிலவு என வழங்குகிறார்கள் அல்லது ஒரு வானியல் பருவத்தில் வரக்கூடிய நான்று முழு நிலவு நாட்களில் மூன்றாவது முழு நிலவு நாளில் தொன்றும் நிலவை தான் நீல நிலவு என அழைக்கிறார்கள்.இந்த நாளில் நிலவு நீல நிறத்தில் இருக்க வேண்டிய அவசியம் எதுவும் இல்லை. கிறிஸ்துவின் காலத்துக்கு பிறகு கிறிஸ்து உயிர்த்த மாதத்திற்கு முன்னதாக வரும் முழுநிலவை (belewe moon ) என்று கிருஸ்துவ மத குருமார்கள் வழங்கி வந்தாக தெரிகிறது.belewe moon என்றால் துரோகி நிலவு என்று அர்த்தம் அதுவே கால போக்கில் மருகி நீல நிலவு ( Blue Moon ) என மக்களால் வழங்கப்பட்டு இருக்கலாம் என தெரிகிறது. மற்றபடி நீல நிறத்தில் நிலவு தோன்றுவது என்பது மிகவும் அரிதான ஒன்று.1883 ஆம் ஆண்டு ஒரு எரிமலை வெடிப்பின் பொழுது ஏற்பட்ட தூசியின் காரணமாக சூரிய ஒளி மறைக்கப்பட்டு நிலவு நீலம் மற்றும் பச்சை நிறங்களில் உலகம் முழுவதும் காணப்பட்டதாக சில குறிப்புகள் தெரிவிக்கின்றன.